Рассвет (Мөслим районы)

Рассвет — Татарстанның Мөслим районында юкка чыккан торак пункт. 1924—1970-елларда авыл булып яшәгән. Хәзер авыл урынында Яңа Усы авыл җирлеге Яңа Усы авыл җирлеге турында мәгълүмат  кешеләренең печәнлек җирләре.
 Геграфия 
Рассвет авылы Мөслим районы Яңа Усы авылыннан көньяк-көнчыгышка таба 4 км ераклыкта, Вәли чокырының ике ягына урнаша. Чокыр уртасыннан кечкенә инеш — Вәли инеше ага, күп санлы чишмәләр була. Авыл ике урамлы була, икесе дә бер яклы.
 Этимология 
Көньяк-көнчыгышка урнашканга күрә, авылның исемен (ойконим) «Рассвет» (Таң ату) дип атаганнар.
 Тарих 
Авылга 1924—1925 елларда Яңа Усы авылы руслары нигез сала. Күченү сәбәбе — чәчүлек җирләрнең ерак булуы. Беренчеләрдән булып, Киршиннар, Осипов, Куяновлар күченә.
 Күмәк хуҗалык 
Коллективлашу башлангач, 1929—1930 елларда авылда «Рассвет» күмәк хуҗалыгы оештырыла. Беренче рәисе — Хлюпин, аннан соң — Матросов. Авылды шәхси хуҗалыкларның йортларыннан тыш, башлангыч мәктәп, кибет була. Шәхси хуҗалыкларда сыер, сарык, дуңгыз, каз, тавык асрыйлар, ат асрарга рөхсәт булмый — атлар күмәк хуҗалыкта гына була.
 Таралу 
ТАССР Югары шурасы президиумының «Кече авылларны берләштерү юлы белән авылларны эреләндерү турында» 1965 елда чыккан указы нигезендә, хуҗалыкларны эреләндерү кампаниясе башлангач, Рассвет авылы тарала. Авыл халкы Яңа Усыга, Мөслимгә, Горбуновка авылларына күченә.
 Бөек Ватан сугышы  
Бөек Ватан сугышы башланганда авылда 45 хуҗалык исәпләнә. Сугышка  киткән А. Ф. Осипов хәбәрсез югала, П. Куянов, А. Кукаркин яу кырында ятып кала.
 Чыганаклар 
 Татарский энциклопедический словарь. К.: Институт Татарской энциклопедии Академии наук РТ, 1993.
 Татарская АССР: Административно-территориальное деление на 1 января 1948 года (сост.: Г. С. Губайдуллин). Казань: Татгосиздат, 1948.
 Географические названия по Татарской АССР. Китапта: Татарско-русский словарь. М.: Издательство «Советская энциклопедия», 1966. стр.788-804.
 Әдәбият 
 Әхмәдулла Әхмәтгалиев. Мөслим төбәге. Тарихи сәхифәләр. Чаллы: «Яр Чаллы типографиясе» ДУП, 2003, 221нче бит.
 Сылтамалар 
  Татарстан Республикасының югалган авыллары 
 Шәхесләр 

 Искәрмәләр 

Төркем:Татарстанның юкка чыккан торак пунктлары
Төркем:Мөслим районы